CELEX: 32014R0112
Language: hr
Date: 2014-02-04 00:00:00
Title: Provedbena uredba Komisije (EU) br. 112/2014 оd 4. veljače 2014. o razvrstavanju određene robe u kombiniranu nomenklaturu

7.2.2014   
            
            
               HR
            
            
               Službeni list Europske unije
            
            
               L 38/18
            
         
      PROVEDBENA UREDBA KOMISIJE (EU) br. 112/2014
   оd 4. veljače 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice iz Priloga potrebno je razvrstati u odgovarajuće oznake KN iz stupca (2) na temelju razloga iz stupca (3) navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2014.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Monitor u boji sa zaslonom u tehnologiji tekućeg kristala (LCD) s dijagonalom zaslona približno 75 cm (30 inča) i dimenzijama približno 71 × 45 × 11 cm s:
                  
                              —
                           
                           
                              izvornom rezolucijom 1 280 × 768 piksela,
                           
                        
                              —
                           
                           
                              podržanim rezolucijama 640 × 480, 800 × 600, 1 024 × 768 i 1 280 × 768 piksela,
                           
                        
                              —
                           
                           
                              podržanim televizijskim standardima: NTSC, PAL i SECAM,
                           
                        
                              —
                           
                           
                              podržanim video načinima rada: 480i, 480p, 576i, 576p, 720p i 1 080i,
                           
                        
                              —
                           
                           
                              omjerom širine i visine 15:9,
                           
                        
                              —
                           
                           
                              razmakom između piksela 0,5025 mm,
                           
                        
                              —
                           
                           
                              vremenom odziva 25 ms,
                           
                        
                              —
                           
                           
                              svjetlinom 450 cd/m2,
                           
                        
                              —
                           
                           
                              omjerom kontrasta 350:1,
                           
                        
                              —
                           
                           
                              horizontalnim i vertikalnim kutom gledanja 170°,
                           
                        
                              —
                           
                           
                              funkcijom slika u slici (PIP),
                           
                        
                              —
                           
                           
                              ugrađenim pojačalom zvuka,
                           
                        
                              —
                           
                           
                              gumbima za paljenje i gašenje i upravljanje.
                           
                        Opremljen je sljedećim sučeljima:
                  
                              —
                           
                           
                              DVI-D,
                           
                        
                              —
                           
                           
                              mini D-Sub,
                           
                        
                              —
                           
                           
                              BNC (analogni RGB),
                           
                        
                              —
                           
                           
                              kompozitni RCA ili S-Video,
                           
                        
                              —
                           
                           
                              komponentni BNC,
                           
                        
                              —
                           
                           
                              dva seta RCA stereo i jedan mini stereo,
                           
                        
                              —
                           
                           
                              utičnice za vanjski zvučnik,
                           
                        
                              —
                           
                           
                              ulazni priključak RS-232.
                           
                        Ima fiksni stalak bez mehanizma za naginjanje i okretanje te uređaj za daljinsko upravljanje.
                  Monitor nema ugrađen videoprijamnik ni ostalu elektroniku za obradu televizijskih signala.
                  Monitor je namijenjen za prikaz informacija, primjerice, na javnim informacijskim točkama, oglašavanju u trgovini na malo, burzama, zračnim lukama i oglašavanju na poslovnim sajmovima. Radi obavljanja te funkcije monitor može prikazivati signale iz strojeva za automatsku obradu podataka i ostalih izvora videosignala.
               
               
                  8528 59 31
               
               
                  Razvrstavanje se utvrđuje općim pravilima 1. i 6. za tumačenje kombinirane nomenklature i tekstom oznaka KN 8528, 8528 59 i 8528 59 31.
                  S obzirom na njegova objektivna svojstva, primjerice veličinu zaslona, podržane televizijske standarde i video načine rada, razmak između piksela koji nije prikladan za dulje gledanje iz blizine, jaku svjetlinu, uređaj za daljinsko upravljanje, audio krugove s funkcijom pojačavanja zvuka, funkciju slika u slici (PIP) te fiksni stalak bez mehanizma za naginjanje i okretanje, monitor se ne ubraja u monitore vrsta koje se rabi isključivo ili uglavnom u sustavima za automatsku obradu podataka iz tarifnog broja 8471. Razvrstavanje proizvoda u tarifni podbroj 8528 51 00 stoga je isključeno.
                  Budući da može prikazivati signale strojeva za automatsku obradu podataka na razini dostatnoj za praktičnu porabu sa strojevima za automatsku obradu podataka, smatra se da monitor može prikazivati signale strojeva za automatsku obradu podataka s prihvatljivom razinom funkcionalnosti.
                  Monitor se stoga razvrstava u oznaku KN 8528 59 31 kao ravni pokaznici koji mogu prikazivati signale strojeva za automatsku obradu podataka s prihvatljivom razinom funkcionalnosti sa zaslonom u tehnologiji tekućeg kristala (LCD).